میللی ساوونما ناظیری حولوصی آکار ایستانبول-دا ایتالیانین ساوونما ناظیری لورنزو گوئرینی ایله گؤروش کئچیریب.
گؤروشده ایکی طرف‌لی و بولگه سل ساوونما و تهلوکه‌سیزلیک مسئله‌لری ایله یاناشی افغانیستان، لیبی و دوغو آغ دنیزینده‌کی سون وضعیت موذاکیره ائدیلیب.
ناظیر آکار یاپیجی و مثبت کئچن گؤروشده ناتو-نون گونئی قانادی و آغ دنیزی‌نین ایکی متفیقی اؤلکه‌سی اولان تورکیه ایله ایتالیا آراسینداکی اورتاق دیرلری و امکداش‌لیغی وورغولاییب.
آکار،تورکیه-‌نین اگه و دوغو آغ دنیزینده‌کی پروبلئم‌لرین اولوسلا آراسی حقوق، مهریبان قونشولوق موناسیبت‌لری و دیالوگ یولو ایله حل ائدیلمه‌سی‌نین طرفداری اولدوغونو بیر داها دیله گتیریب.
ترورلا موباریزه مؤوضوع سونا دا توخونان ناظیر آکار داعش، فتح الله چی ترور تشکیلاتی (فتو) و پ.کا.کا/ی.پ.گ باشدا اولماقلا هر جور ریسک، تهدید و تهلوکه ایله موباریزه‌نین عزمله و قطعیت ایله داوام ائتدیگینی سؤیله‌ییب..
تورکیه-‌نین یئنی تیپ کوروناویروس (کووید-19) اپیدمی‌سینه باخمایا‌راق ناتو-یا فاصیله‌سیز دستکینی داوام ائتدیردیگینی قئید ائدن حولوصی آکار ایکی اؤلکه آراسیندا ساوونما صنایعسی ساحه‌سینده امکداشلیغین اینکیشافینا وئریلن اهمیتی وورغولاییب.
